Autor juhib teid kindlakäeliselt läbi suursuguste paleede (Viini külastatuim vaatamisväärsus on raudselt Schönbrunni lossi-  ja pargiansambel), läbi Sigmund Freudi, Franz Kafka ning Strausside lemmikkohvikute, kunstimuuseumite ja kirikute, laseb särada Swarovski kristallimaailmal, põikab sisse veiniõuedesse ja peatub pikemalt ballihooajal. Viinis toimuvat aastas kuni 300 balli ja seda numbrit võib isegi uskuda, sest pidulikku jalakeerutust jagub igale seltskonnale (isegi kirstuvabrikul on oma ball, selle motoks on "Me oleme veel vertikaalis") . Aga kui teie tahate end vahepeal horisontaali visata, siis loomulikult leiab raamatust  kasulikke viiteid Viini majutuskohtadelegi.